***** ΚΑΝΟΝΙΣΜΟΣ (ΕΟΚ) αριθ. 1387/88 ΤΗΣ ΕΠΙΤΡΟΠΗΣ της 20ής Μαΐου 1988 για εφαρμογή των συμπληρωματικών ποιοτικών κατηγοριών στα σπαράγγια και στα ραδίκια witloof Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1982 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1113/88 (2), και ιδίως το άρθρο 4 παράγραφος 1, Εκτιμώντας: ότι, βάσει του άρθρου 4 παράγραφος 1 του κανονισμού (ΕΟΚ) αριθ. 1035/72, τα προϊόντα που ανταποκρίνονται στα χαρακτηριστικά της ποιοτικής κατηγορίας ΙΙΙ ή σε ορισμένα ειδικά χαρακτηριστικά, γίνονται δεκτά για τη διάθεση στο εμπόριο υπό εξαιρετικούς όρους, ειδικότερα για να ληφθούν υπόψη τα ιδιαίτερα χαρακτηριστικά ενός προϊόντος κατά τη διάρκεια μέρους ή κατά τη διάρκεια του συνόλου της περιόδου εμπορίας· ότι η αναγκαιότητα αυτή παρουσιάζεται σήμερα για τα σπαράγγια και τα ραδίκια witloof· ότι η ποιοτική κατηγορία ΙΙΙ προστέθηκε στις κοινές ποιοτικές προδιαγραφές, ιδίως για τα σπαράγγια, από τον κανονισμό (ΕΟΚ) αριθ. 1194/69 του Συμβουλίου (3)· ότι όσον αφορά τα ραδίκια witloof αυτή η συμπληρωματική κατηγορία περιλαμβάνεται στις προδιαγραφές που καθορίστηκαν από τον κανονισμό (ΕΟΚ) αριθ. 2213/83 της Επιτροπής (4)· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η ποιοτική κατηγορία ΙΙΙ που προβλέπεται στις κοινές ποιοτικές προδιαγραφές εφαρμόζεται στα σπαράγγια και στα ραδίκια witloof έως τις 30 Ιουνίου 1989. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Μαΐου 1988. Άρθρο 3 Ο κανονισμός (ΕΟΚ) αριθ. 1018/70 της Επιτροπής (5) καταργείται. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Μαΐου 1988.

[Source: multi_eurlex | Tokens: 1868]